Akademický senát

Slovenskej technickej univerzity v Bratislave

28. 10. 2019

**Schválenie členstva STU v inej právnickej osobe (SBaA)**

Predkladá: **prof. Ing. Miroslav Fikar, DrSc.**

rektor

Vypracoval: **JUDr. Marcel Michalička**

 Právny a organizačný útvar

 z podkladov **prof. Ing. Františka Uhereka, PhD.**

 prorektor pre spoluprácu s praxou

Zdôvodnenie: Postup podľa ustanovenia § 13 ods. 1 písm. a) zákona č. 176/2004 Z. z. o nakladaní s majetkom verejnoprávnych inštitúcií a o zmene zákona Národnej rady Slovenskej republiky č. 259/1993 Z. z. o Slovenskej lesníckej komore v znení zákona č. 464/2002 Z. z. v znení neskorších predpisov.

Návrh uznesenia: Akademický senát Slovenskej technickej univerzity v Bratislave dáva predchádzajúci písomný súhlas s návrhom peňažných a nepeňažných vkladov STU do iných právnickej osoby Slovenská batériová aliancia a odporúča materiál predložiť na vyjadrenie predchádzajúceho písomného súhlasu Správnej rade STU.

**Návrh na členstvo STU**

**v Slovenskej batériovej aliancii (SBaA)**

**Založenie**

* Spoločné vyhlásenia platformy Slovenská batériová aliancia 5. októbra 2018 .
* Záujmové združenie právnických osôb založené 20. júna 2019.
* Priemyselný klaster podporujúci konkurencieschopnosť a inovácie s cieľom budovania batériového ekosystému na Slovensku.

**Slovenská batériová aliancia** (SBaA) je záujmovým združením právnických osôb pre spoluprácu medzi verejným a súkromným sektorom, inovátormi, akademickou obcou a finančnými inštitúciami  s cieľom reálne sa podieľať na hodnotovom batériovom reťazci v Európe. SBaA takto môže prispieť aj k širšej ambícii Slovenska rozvinúť svoj potenciál do regionálneho inovačného údolia Danube Valley.

**Slovenská batériová aliancia** sa stala výkonnou platformou, ktorá svojím vznikom nadväzuje na vyhlásenie signatárov po inauguračnom stretnutí z októbra 2018.

SBaA plánuje požiadať o členstvo v Európskej batériovej aliancii a využiť tak potenciál na vzájomné prepájanie sa a mobilizovanie zdrojov v Európe. Európska batériová aliancia (EBA) združuje viac ako 260 priemyselných hráčov a inovátorov a podniká zásadné kroky smerom k masovej produkcii batérií v Európe. Na Slovensku sa tak môže etablovať inovatívny a konkurencieschopný batériový ekosystém, ktorý posilní vznikajúci batériový ekosystém Európskej únie.  Pre Slovensko to je príležitosť dostať sa medzi významných hráčov európskeho alebo celosvetového významu.

**Zoznam zakladajúcich členov záujmového združenia PO –  SBaA**

* A.En. Slovensko  s. r. o.
* Centrum pre využitie pokročilých materiálov SAV
* GreenWay Infrastructure  s. r. o.
* InoBat j. s. a.
* IPM, s. r. o.
* MATADOR Holding, a. s.
* MSM Holding, s. r. o.
* SLOVNAFT, a. s.
* Technická univerzita v Košiciach

**Hlavný cieľ SBaA**

Zabezpečiť podporu pre  dlhodobú konkurencieschopnosť, spájanie  a mobilizovanie zdrojov svojich členov s cieľom etablovať inovatívny a konkurencieschopný batériový ekosystém  na Slovensku. Prostredníctvom týchto aktivít zvýšiť povedomie o význame batériového ekosystému v priemysle na Slovensku aj v zahraničí.

Cieľ bude napĺňať SBaA v troch základných odborných oblastiach:

1. podpora slovenskej batériovej produkcie a budovanie kompletného batériového reťazca na Slovensku od ťažby vstupných surovín až po regeneráciu alebo recykláciu,
2. zavádzanie a zvýšenie využívania úložísk energie na Slovensku,
3. využívanie vodíkových systémov najmä v automobilovou priemysle a podpora medzinárodnej spolupráce v tejto oblasti.

SBaA bude priemyselným klastrom a pridá sa tak k rozvíjajúcej sa skupine jedenástich slovenských regionálnych odborných združení založených s cieľom zvyšovať konkurencieschopnosť a inovačné aktivity  svojich členov.

Priemyselný klaster je geograficky blízka skupina vzájomne prepojených firiem a súvisiacich inštitúcií v konkrétnom odbore, prepojených spoločnými rysmi a komplementaritami. Európska únia podporuje priemyselné klastre ako subjekty, ktoré vedia naštartovať a významne podporiť inovačný potenciál svojich členov. S týmto cieľom EÚ zriadila viacero podporných mechanizmov a osobitne vyčlenila finančné prostriedky na podporu klastrov.

Združenie SBaA následne po registrácii na Ministerstve vnútra SR pripraví trojročnú stratégiu a plán činnosti.

**Odkazy:**

Európska batériová aliancia:

<https://ec.europa.eu/growth/industry/policy/european-battery-alliance_en>

SBaA:

<https://www.odpady-portal.sk/dokument/104780/devat-firiem-zalozilo-slovensku-bateriovu-alianciu.aspx>

<https://www.enviro.sk/33/slovenska-bateriova-aliancia-uniqueiduchxzASYZNbdCMBzlaYfeMLLRvx3wv8nl8IFxXkt6lc/>

<https://www.energie-portal.sk/Dokument/vznikla-slovenska-bateriova-aliancia-podporovat-chce-vyskum-vyrobu-aj-recyklaciu-105238.aspx>

**Na STU** je v súčasnosti identifikovaných minimálne 6 tímov, ktoré výskumne pôsobia v oblastiach s potenciálnym využitím v oblasti batérií či superkondenzátorov pre elektromobilitu.